CELEX: 62009CA0377
Language: sk
Date: 2010-07-29 00:00:00
Title: Vec C-377/09: Rozsudok Súdneho dvora (tretia komora) z  29. júla 2010 (návrh na začatie prejudiciálneho konania, ktorý podal Tribunal de commerce de Bruxelles — Belgicko) — Françoise-Eléonor Hanssens-Ensch (správkyňa konkurznej podstaty spoločnosti Agenor SA)/Európske spoločenstvo (Článok 235 ES a článok 288 druhý odsek ES — Právomoc Súdneho dvora rozhodovať o žalobe o mimozmluvnú zodpovednosť podanej proti Európskemu spoločenstvu — Žaloba na uspokojenie pasív podľa článku 530 ods. 1 belgického zákona o obchodných spoločnostiach — Žaloba podaná správkyňou konkurznej podstaty akciovej spoločnosti proti Európskemu spoločenstvu — Právomoc vnútroštátnych súdov rozhodovať o takej žalobe)

11.9.2010   
            
            
               SK
            
            
               Úradný vestník Európskej únie
            
            
               C 246/13
            
         Rozsudok Súdneho dvora (tretia komora) z 29. júla 2010 (návrh na začatie prejudiciálneho konania, ktorý podal Tribunal de commerce de Bruxelles — Belgicko) — Françoise-Eléonor Hanssens-Ensch (správkyňa konkurznej podstaty spoločnosti Agenor SA)/Európske spoločenstvo
   (Vec C-377/09) (1)
   
   (Článok 235 ES a článok 288 druhý odsek ES - Právomoc Súdneho dvora rozhodovať o žalobe o mimozmluvnú zodpovednosť podanej proti Európskemu spoločenstvu - Žaloba na uspokojenie pasív podľa článku 530 ods. 1 belgického zákona o obchodných spoločnostiach - Žaloba podaná správkyňou konkurznej podstaty akciovej spoločnosti proti Európskemu spoločenstvu - Právomoc vnútroštátnych súdov rozhodovať o takej žalobe)
   2010/C 246/20
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de commerce de Bruxelles
   
      Účastníci konania pred vnútroštátnym súdom
   
   
      Žalobkyňa: Françoise-Eléonor Hanssens-Ensch (správkyňa konkurznej podstaty spoločnosti Agenor SA)
   
      Žalovaný: Európske spoločenstvo
   
      Predmet veci
   
   Návrh na začatie prejudiciálneho konania — Tribunal de commerce de Bruxelles — Výklad článku 288 druhého odseku Zmluvy ES — Žaloba o zodpovednosť podaná správcom konkurznej podstaty proti Európskemu spoločenstvu z dôvodu, že de facto malo oprávnenie spravovať obchodnú spoločnosť a dopustilo sa pri správe tejto spoločnosti hrubej nedbanlivosti, ktorá následne viedla k vyhláseniu konkurzu — Právomoc Súdneho dvora rozhodovať o žalobe o mimozmluvnú zodpovednosť za škodu založená na uplatnení vnútroštátnych ustanovení upravujúcich konkurzné konanie
   
      Výrok rozsudku
   
   Žaloba o mimozmluvnú zodpovednosť Európskeho spoločenstva, aj keď sa zakladá na vnútroštátnej právnej úprave stanovujúcej osobitný právny režim, ktorý sa odlišuje od spoločného režimu dotknutého členského štátu v prípade zodpovednosti za škodu, nespadá podľa článku 235 ES v spojení s článkom 288 druhým odsekom ES do právomoci vnútroštátnych súdov.
   
      (1)  Ú. v. EÚ C 312, 19.12.2009.